

**ОБЩИНА ПЛОВДИВ**

**З А П О В Е Д**

**№ 21 ОА - 3097**

**гр. Пловдив, 16.11.2021г.**

На основание чл. 72, ал. 3. от Закона за енергетиката и в изпълнение на изискванията на чл.16 от „Наредба № 10 от 09.06.2004г. за реда за въвеждане на ограничителен режим, временно прекъсване или ограничаване на производството или снабдяването с електрическа енергия, топлинна енергия и природен газ“ (Наредба № 10 от 09.06.2004г.) бе разгледано постъпило искане и мотивирано предложение с вх. № 21-НЕТ-3314 / 16.11.2021г. от „ЕВН България Топлофикация“ ЕАД, техен изходящ № 792 -1 / 15.11.2021г. за въвеждане на ограничителен режим при снабдяване с топлинна енергия на територията на гр.Пловдив.

След процедура по чл.16, ал.3. от Наредба №10 от 09.06.2004г. и съгласуване от Министерство на енергетиката, на основание чл. 72, ал. 3 от Закона за енергетиката и чл. 16, ал. 5. от Наредба № 10 от 09.06.2004г., поради настъпили множество аварийни пробиви по топлопреносната мрежа на „ЕВН България Топлофикация“ ЕАД и нарушено нормално снабдяване с топлинна енергия на битовите и небитови клиенти в определени райони на гр. Пловдив.

Във връзка с моя заповед № 21ОА-3042/12.11.2021г.

**Н А Р Е Ж Д А М:**

1. Продължавам действието на въведения с моя заповед №21ОА-3042/12.11.2021г. ограничителен режим за снабдяване с топлинна енергия на територията на гр. Пловдив до 24:00часа на 19.11.2021г.
2. Ограничителният режим обхваща мерки и график за временно преустановяване или ограничаване на преноса и снабдяването с топлинна енергия на битови и небитови клиенти, разположени на територията на микрорайони А5, А7, А8 и А9 в ж.к. Тракия, гр. Пловдив.
3. „ЕВН България Топлофикация“ ЕАД да бъде уведомено незабавно за влизането в сила на настоящата заповед. Разпорежданията, дадени от оператора на топлопреносната мрежа „ЕВН България Топлофикация“ ЕАД , във връзка с ограничителния режим са задължителни за всички потребители, присъединени към мрежата.
4. Ръководството на „ЕВН България Топлофикация“ ЕАД да ме уведоми незабавно за възстановяването на нормалните параметри на топлоснабдяване на клиентите от гр.Пловдив и за необходимостта от изменение/отмяна на настоящата заповед.
5. Възлагам на началник отдел „Комуникация и маркетинг“ да публикува на интернет страницата на общината настоящата заповед.
6. Контрол по изпълнението на настоящата заповед възлагам на зам.-кмет „Строителство и инвестиции““.

**ЗДРАВКО ДИМИТРОВ**

*Кмет на Община Пловдив*

*(п)*